Diari Oficial de la Generalitat Valenciana


Sumari del DOGV 4848, del 23-09-2004 (2004/9277)

Judici verbal número 676/2002. Cèdula de notificació.
-----------------------------------------------------

### Dades del document

Número de DOGV
:   4848

Data del DOGV
:   23-09-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/9277


Organisme emissor
:   Jutjat de Primera Instància Número 23 de València

Tipus de document
:   Anunci

Judici verbal número 676/2002. Cèdula de notificació. [2004/A9277]
  
Procediment: assumpte civil 000676/2002.
  
Judici: judici verbal 000676/2002.
  
Part demandant: Aguas de Valencia, SA, i Omnium Ibérico, SA.
  
Part demandada: José Mora Collado i Manuel Rodríguez Santos.
  
Sobre: altres judicis verbals.
  
En el judici esmentat, s'ha dictat la resolució que, literalment, és com es diu tot seguit:
  
«Sentència
  
València, 2 de juny de 2004
  
Desamparados Almenar Belenguer, magistrada jutgessa del Jutjat de Primera Instància número 23 de València, ha vist les actuacions de judici verbal que se seguixen amb el número 676/2002, a instància de les mercantils Aguas de Valencia, SA, i Omnium Ibérico, SA, representades per la procuradora Amparo Barber París i assistides del lletrat Javier Valero Llorca, contra José Mora Collado i José Manuel Rodríguez Santos, declarats en rebel·lia; sengles accions exercixen de resolució de contracte i reclamació de quantitat.
  
Decisió:
  
Que, estimant íntegrament la demanda deduïda per les mercantils Aguas de Valencia, SA, i Omnium Ibérico, SA, representades per la procuradora Amparo Barber París, contra José Mora Collado, declarat en rebel·lia, declare resolt el contracte de subministrament d'aigua i conservació i inspecció del comptador relatiu a l'immoble ubicat al carrer de Sant Juan de la Peña, número 23, porta 18, de València, subscrit entre els demandants i el senyor Mora Collado ?este últim actua a través de la seua esposa Carmen Benavent Gisbert?, facultant els demandants perquè duguen a terme les actuacions que calguen per al cessament efectiu del subministrament d'aigua, autoritzant-los fins i tot i, si fóra necessari, a accedir al lloc on es trobe el comptador a fi de poder interceptar el pas de l'aigua; i condemne José Mora Collado a pagar als demandants la quantitat de sis-cents vint-i-set euros i quinze cèntims (627,15 €), més els interessos legals des de la data de la interpel·lació judicial. S'imposen al demandat senyor Mora Collado les costes del procediment, amb les limitacions de l'article 32.5 QAX 5688.
  
I condemne José Manuel Rodríguez Santos, com a titular dominical, segons el Registre de la Propietat, de l'esmentat habitatge, a atenir-se a l'anterior declaració, permetent, si calguera, l'accés dels operaris dels demandants a l'esmentat domicili a fi d'interceptar el pas de l'aigua.
  
Contra la present sentència, que no és ferma, s'hi pot interposar un recurs d'apel·lació davant de l'Audiència Provincial, que haurà de preparar-se davant d'este Jutjat en el termini de cinc dies hàbils comptadors des de la seua notificació, en els termes de l'article 457 de la TFP 9964.
  
Esta és la meua sentència, per la qual, jutjant en primera instància, ho pronuncie, mane i firme.»
  
Atés el desconeixement del domicilio o residència actual de la part demandada, mitjançant la provisió de data 3 de juny de 2004, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del Jutjat i en el Diari Oficial de la Generalitat Valenciana per a dur a terme la diligència de notificació de sentència als demandats en parador ignorat, José Mora Collado i J. Manuel Rodríguez Santos.